غنچہ (رسالہ)

یہ ہفت وار رسالہ تھا۔
 1922ء میں اس کا اجرا ہوا۔
 مدینہ منزل محلہ مردھیگاں،بجنورسے شائع ہوتا تھا۔
 اس کے بانی مدیر مدینہ اخبار کے مالک و ناشر مولوی محمد مجید حسن تھے۔
 غنچہ کے پہلے مدیر محمد وارث کامل بی اے تھے۔
 اس کے بعد مدینہ اخبار کے مالک و مدیر مولوی مجید حسن کے داماد اور خوش فکر شاعر حمید حسن فکر بجنوری اس کے سب ایڈیٹر بنائے گئے اورنصراللہ خاں عزیز بی۔اے اس کے مدیر مقرر ہوئے۔
 شبیر بیگ بریلوی، ماہر القادری بھی اس کی ادارت سے وابستہ رہے۔
 رسالہ کے اہم قلم کاروں میں سری رام سیٹھی، امجدحیدرآبادی، ابوعبیدہ لکھ مینوی، نزاکت جہاں فاروقی، شفیع الدین نیر، محمد ارمغان ساحل سہسرامی، غلام قادر، (پشاور) شامل تھے۔
 16 صفحات پر محیط قوم اور ملک کے بچوں اور بچیوں کے لیے تعلیمی، تاریخی،اخلاقی،حرفتی ہفتہ وار رسالہ غنچہ کا سر ورق تین رنگوں میں شائع ہوتا تھا۔
 اس کے مخصوص کالم میں معلوماتی مضامین کے علاوہ کشیدہ کاری، بوجھو تو جانیں، مسکراہٹ، دنیا میں کیا ہو رہا ہے شامل ہیں۔
 غنچہ کے کئی سالنامے بھی شائع ہوئے جس میں بچوں کی طبع زاد تخلیقات پر پانچ روپے کے انعامات کا اعلان بھی کیا گیا۔غنچہ کا سالنامہ بڑا مفید اور معنی خیز ہوتا تھا۔
 یہ رسالہ 1978ء میں بند ہو گیا۔

ہندوستان میں 1922ء کی تاسیسات